Diari Oficial de la Generalitat Valenciana


Sumari del DOGV 4176, del 25-01-2002 (2002/494)

RESOLUCIÓ de 17 de gener de 2002, del director general del Servei Valencià d'Ocupació i Formació, per la qual es modifica la Resolució de 12 de març de 2001, sobre delegació de facultats en matèria de personal, gestió econòmica i contractació administrativa.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4176

Data del DOGV
:   25-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/494


Data del document
:   17-01-2002

Organisme emissor
:   Servei Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * competència administrativa
    * personal
    * delegació de poders
    * gestió comptable
    * contracte administratiu

RESOLUCIÓ de 17 de gener de 2002, del director general del Servei Valencià d'Ocupació i Formació, per la qual es modifica la Resolució de 12 de març de 2001, sobre delegació de facultats en matèria de personal, gestió econòmica i contractació administrativa. [2002/A494]
  
Després de l'aprovació per Decret 41/2001, de 27 de febrer, del Govern Valencià (DOGV núm. 3.950, de data 1 de març de 2001) del Reglament d'Organització i Règim Jurídic del Servei Valencià d'Ocupació i Formació (Servef), en data 12 de març de 2001, el director general del Servef va procedir, mitjançant Resolució publicada en el Diari Oficial de la Generalitat Valenciana número 3.965, de 23 de març, a delegar en altres òrgans del Servef determinades facultats de la seua competència en matèria de gestió de personal, gestió econòmica i contractació administrativa.
  
Posteriorment, en el Diari Oficial de la Generalitat Valenciana número 4.012, d'1 de juny de 2001, va ser publicada la correcció d'errades a la resolució mencionada, que afectava el resolc quart, Substitució del delegat.
  
Amb independència de l'error corregit en el resolc quart, s'ha considerat que la Resolució de 12 de març pateix de falta de precisió en la determinació del procediment que cal seguir per a la substitució dels òrgans delegats, per la qual cosa és procedent modificar-la.
  
D'una altra part, a fi d'aconseguir una major eficàcia i agilitat en la gestió de la despesa corresponent a les transferències corrents i de capital en el programa pressupostari 322.20, Formació professional ocupacional, correspon modificar l'àmbit de les atribucions delegades en la citada matèria.
  
En conseqüència, de conformitat amb el que disposa l'article 13 i 17 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en virtut de les competències conferides en el Decret 41/2001, de 27 de febrer, del Govern Valencià (DOGV núm. 3.950, de data 1 de març de 2001), pel qual s'aprova el Reglament d'Organització i Règim Jurídic del Servei Valencià d'Ocupació i Formació (Servef), resolc:
  
Primer
  
Modificar el resolc quart de la Resolució de 12 de març de 2001, del director general del Servei Valencià d'Ocupació i Formació, sobre delegació de facultats en matèria de personal, gestió econòmica i contractació administrativa (DOGV núm. 3.965, de 23 de març de 2001 i la seua correcció d'errades publicada en el Diari Oficial de la Generalitat Valenciana número 4.012, d'1 de juny de 2001), la redacció del qual quedarà com segueix:
  
«Quart. Suplència
  
En cas de vacant, absència o malaltia dels titulars dels òrgans en què es delega l'exercici de les competències d'aquesta resolució, les competències delegades s'exerciran automàticament, mentre perdure la citada situació, per l'òrgan immediatament superior establit en el Reglament d'Organització i Règim Jurídic del Servef, i en el cas que al seu torn el titular d'aquest òrgan també es trobara en alguna d'aquelles situacions, les citades funcions seran assumides pels titulars dels òrgans directius o administratius segons l'ordre que s'estableix a continuació:
  
1. Director general d'Inserció Laboral,
  
2. Director general de Formació i Qualificació Professional,
  
3. Cap d'Àrea de Gestió i Organització,
  
4. Cap d'Àrea de Promoció d'Ocupació i Economia Social,
  
5. Cap d'Àrea de Planificació i Avaluació de Centres,
  
6. Cap d'Àrea d'Inserció Laboral,
  
7. Cap d'Àrea de Formació i Qualificació Professional,
  
8. Cap d'Àrea de Gabinet Tècnic;
  
excepte les funcions atribuïdes als directors territorials, que seran assumides pels seus respectius caps de servei, d'acord amb l'ordre determinat en l'article 22 del Reglament d'Organització i Règim Jurídic del Servef.»
  
Segon
  
Modificar el punt 2, Transferències corrents i de capital, lletra A), del resolc tercer de la Resolució de 12 de març de 2001, del director general del Servei Valencià d'Ocupació i Formació, sobre delegació de facultats en matèria de personal, gestió econòmica i contractació administrativa (DOGV núm. 3.965, de 23 de març de 2001, i correcció d'errades en DOGV núm. 4.012, d'1 de juny de 2001) la redacció del qual quedarà com segueix:
  
«2. Transferències corrents i de capital
  
A) Es delega en els titulars de les direccions generals d'Inserció Laboral i Formació i Qualificació Professional, en el seus respectius àmbits d'actuació, l'exercici de les facultats que s'indiquen a continuació:
  
a) La facultat de concessió d'aquelles transferències de caràcter genèric corresponents a les matèries competència del Servef les bases reguladores de les quals hagen sigut aprovades pel conseller d'Economia, Hisenda i Ocupació, així com la firma de tots els documents administratius que siguen necessaris per a formalitzar la concessió de les citades transferències.
  
b) La resolució de les incidències que es produïsquen després de la concessió de les transferències.
  
c) El reconeixement de l'obligació i la proposta de pagament de les transferències corrents o de capital concedides per aquells, fins i tot les de caràcter plurianual.
  
d) La minoració de la subvenció concedida en els supòsits d'incompliment per part del beneficiari establits en la normativa vigent.
  
e) La incoació i resolució dels expedients de revocació i resolució de subvencions en els supòsits previstos en la normativa vigent.
  
f) En relació amb les facultats delegades en les dues lletres anteriors, es delega també la facultat d'exigir el reintegrament de les quantitats indegudament percebudes i els interessos de demora des del moment del pagament d'aquestes.
  
La delegació de les facultats descrites inclouen la firma de tots els documents comptables que es requerisquen com a conseqüència del seu exercici, excepte en l'àmbit de les transferències corrents i de capital corresponents al programa 322.20, Formació Professional Ocupacional, en el qual la firma dels documents comptables associats correspondrà al cap o a la cap de l'Àrea de Formació i Qualificació Professional.»
  
Tercer
  
Que es publique aquesta resolució en el Diari Oficial de la Generalitat Valenciana.